CELEX: 32013R0162
Language: et
Date: 2013-02-21 00:00:00
Title: Komisjoni rakendusmäärus (EL) nr 162/2013, 21. veebruar 2013 , millega muudetakse määruse (EÜ) nr 3199/93 (aktsiisivabastuse eesmärgil alkoholi täieliku denatureerimise menetluste vastastikuse tunnustamise kohta) lisa

22.2.2013   
            
            
               ET
            
            
               Euroopa Liidu Teataja
            
            
               L 49/55
            
         KOMISJONI RAKENDUSMÄÄRUS (EL) nr 162/2013,
   21. veebruar 2013,
   millega muudetakse määruse (EÜ) nr 3199/93 (aktsiisivabastuse eesmärgil alkoholi täieliku denatureerimise menetluste vastastikuse tunnustamise kohta) lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 19. oktoobri 1992. aasta direktiivi 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta, (1) eriti selle artikli 27 lõiget 4,
   ning arvestades järgmist:
   
               (1)
            
            
               Liikmesriigid on vastavalt direktiivi 92/83/EMÜ artikli 27 lõike 1 punktile a kohustatud aktsiisimaksust vabastama mis tahes liikmesriigi nõuete kohaselt täielikult denatureeritud alkoholi, tingimusel et need nõuded on asjakohaselt teatavaks tehtud ja heaks kiidetud vastavalt kõnealuse artikli lõigete 3 ja 4 tingimustele.
            
         
               (2)
            
            
               Komisjoni 22. novembri 1993. aasta määrusega (EÜ) nr 3199/93 (aktsiisivabastuse eesmärgil alkoholi täieliku denatureerimise menetluste vastastikuse tunnustamise kohta) (2) nähakse ette, et igas liikmesriigis alkoholi täielikuks denatureerimiseks vastavalt direktiivi 92/83/EMÜ artikli 27 lõike 1 punktile a kasutatavad denaturandid peavad olema esitatud kõnealuse määruse lisas.
            
         
               (3)
            
            
               Denatureerimismeetodite paljusus muudab denatureerimise süsteemi keerulisemaks, raskendab selle süsteemi tõhusat haldamist ja pakub rohkem võimalusi pettusteks.
            
         
               (4)
            
            
               Liikmesriigid avaldasid 2008. aastal laialdast toetust projektirühmale, kes tegutses vastavalt Euroopa Parlamendi ja nõukogu 11. detsembri 2007. aasta otsusele nr 1482/2007/EÜ (millega kehtestatakse siseturu maksustamissüsteemide toimimist parandav ühenduse programm (programm Fiscalis 2013) ja tunnistatakse kehtetuks otsus nr 2235/2002/EÜ) (3) ning kelle töösse olid kaasatud arvukad tolli keemialaborid ning Teadusuuringute Ühiskeskus. Projekti eesmärk oli uurida võimalust kasutada alkoholi täielikuks denatureerimiseks ühist denatureerimismeetodit (nn eurodenaturante).
            
         
               (5)
            
            
               Projektirühm tegi oma 2011. aasta juunis avaldatud lõpparuandes ettepaneku, et denatureerimismeetodit, mis seisneb kolme liitri isopropüülalkoholi (IPA), kolme liitri metüületüülketooni (MEK) ja ühe grammi denatooniumbensoaadi lisamises ühe hektoliitri absoluutse alkoholi kohta, võiks kaaluda vastuvõtmiseks alkoholi täielikuks denatureerimiseks kasutatava ühise denatureerimismeetodina. Ühise meetodi üks peamisi eeliseid on see, et see tõenäoliselt asendab paljud igale liikmesriigile omased meetodid. Sellist meetodit tuleks seepärast kasutada kõikide liikmesriikide ühise meetodina alkoholi täielikuks denatureerimiseks, et ära hoida maksude maksmisest kõrvalehoidumist, maksustamise vältimist ja selle valdkonnaga seotud kuritarvitusi.
            
         
               (6)
            
            
               Hiljem teatas iga liikmesriik komisjonile uue nõuete loetelu vastavalt direktiivi 92/83/EMÜ artikli 27 lõikele 3. Igas osutatud loetelus käsitleti ühist denatureerimismeetodit ja mõnel juhul ka muid olemasolevaid meetodeid. Seoses olemasolevate meetoditega avaldasid mõned liikmesriigid soovi jätkata nende kasutamist üleminekuperioodi jooksul või määramata aja jooksul, arvestades konkreetseid tehnilisi nõudeid.
            
         
               (7)
            
            
               Komisjon edastas kõik sellised teated muudele liikmesriikidele 28. juunil 2012.
            
         
               (8)
            
            
               Ükski liikmesriik ei vaielnud soovitatud ühise denatureerimismeetodi kasutamise vastu.
            
         
               (9)
            
            
               Seoses olemasolevate meetoditega ei tõstatatud mingeid uusi küsimusi, mis oleksid viidanud maksude maksmisest kõrvalehoidumise, maksustamise vältimise ja selle valdkonnaga seotud kuritarvituste ohule.
            
         
               (10)
            
            
               Lisaks alkoholi täielikuks denatureerimiseks ettenähtud ühisele meetodile sundisid patendi- ja seonduvate kulude kaalutlused Austriat vastu võtma asendusmeetodi, mida muudes liikmesriikides juba kasutatakse denatureerimismeetodina.
            
         
               (11)
            
            
               Käesoleva määruse lisa I jao kohaldamine tuleks lükata edasi, et anda ettevõtjatele piisavalt aega kasutada ära seni määrusega (EÜ) nr 3199/93 reguleeritud denaturantide ja denatureeritud toodete varud, mis ei vasta enam õigusaktile pärast käesoleva määruse muutumist kohaldatavaks.
            
         
               (12)
            
            
               Seepärast tuleks määrust (EÜ) nr 3199/93 vastavalt muuta.
            
         
               (13)
            
            
               Käesolevas määruses sätestatud meetmed on kooskõlas aktsiisikomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 3199/93 lisa asendatakse käesoleva määruse lisaga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. juulist 2013.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. veebruar 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 316, 31.10.1992, lk 21.
   
      (2)  EÜT L 288, 23.11.1993, lk 12.
   
      (3)  ELT L 330, 15.12.2007, lk 1.
   
      LISA
      Alkoholi täielikuks denatureerimiseks kasutada lubatud toodete, asjakohaste Chemical Abstracts Service’i registreerimisnumbrite (CASi nr, kus see on olemas) ja kasutada lubatud segude loetelu
      
                  atsetoon
               
               
                  CASi nr: 67-64-1
               
            
                  CI Reactive Red 24
               
               
                  CASi nr: 70210-20-7
               
            
                  toorpüridiin
               
               
                  CASi nr: puudub
               
            
                  kristallviolett (Crystal Violet, C.I. nr 42555)
               
               
                  CASi nr: 548-62-9
               
            
                  denatooniumbensoaat
               
               
                  CASi nr: 3734-33-6
               
            
                  etanool
               
               
                  CASi nr: 64-17-5
               
            
                  etüülatsetaat
               
               
                  CASi nr: 141-78-6
               
            
                  etüül-sec-amüülketoon
               
               
                  CASi nr: 541-85-5
               
            
                  etüül-tert-butüüleeter
               
               
                  CASi nr: 637-92-3
               
            
                  fluorestseiin
               
               
                  CASi nr: 2321-07-5
               
            
                  formaldehüüd
               
               
                  CASi nr: 50-00-0
               
            
                  puskariõli
               
               
                  CASi nr: 8013-75-0
               
            
                  bensiin (sh pliivaba bensiin)
               
               
                  CASi nr: 86290-81-5
               
            
                  isopropüülalkohol (IPA)
               
               
                  CASi nr: 67-63-0
               
            
                  petrool
               
               
                  CASi nr: 8008-20-6
               
            
                  lambiõli
               
               
                  CASi nr: 64742-47-8 kuni 64742-48-9
               
            
                  metanool
               
               
                  CASi nr: 67-56-1
               
            
                  metüületüülketoon (butanoon) (MEK)
               
               
                  CASi nr: 78-93-3
               
            
                  metüülisobutüülketoon
               
               
                  CASi nr: 108-10-1
               
            
                  metüülisopropüülketoon
               
               
                  CASi nr: 563-80-4
               
            
                  metüülviolett
               
               
                  CASi nr: 8004-87-3
               
            
                  metüleensinine
               
               
                  CASi nr: 61-73-4
               
            
                  mineraalne ligroiin
               
               
                  CASi nr: puudub
               
            
                  lakibensiin
               
               
                  CASi nr: 8030-30-6
               
            
                  püridiin (või püridiinalused)
               
               
                  CASi nr: 110-86-1
               
            
                  tärpentiniõli
               
               
                  CASi nr: 8006-64-2
               
            
                  tehniline bensiin
               
               
                  CASi nr: 92045-57-3
               
            
                  
                     tert-butüülalkohol
               
               
                  CASi nr: 75-65-0
               
            
                  tiofeen
               
               
                  CASi nr: 110-02-1
               
            
                  tümoolsinine
               
               
                  CASi nr: 76-61-9
               
            
                  puupiiritus
               
               
                  puudub
               
            Lubatud toodete sünonüümsed nimetused Euroopa eri keeltes on esitatud Euroopa keemiliste ainete tolliloetelu andmebaasis.
      Kogu lisa ulatuses on kasutatud terminit „absoluutne etanool” vastavalt Rahvusvahelise Puhta Keemia ja Rakenduskeemia Liidu (IUPACi) kasutatavale terminoloogiale.
      I.   Kõikides liikmesriikides kasutatav meetod
      
      Hektoliitri absoluutse etanooli kohta:
      
                  —
               
               
                  3 liitrit isopropüülalkoholi (IPA),
               
            
                  —
               
               
                  3 liitrit metüületüülketooni (MEK),
               
            
                  —
               
               
                  1 gramm denatooniumbensoaati.
               
            Liikmesriikidel on siseturul kasutamise korral lubatud lisada mõnda värvainet, mis annab tootele iseloomuliku värvuse ja muudab selle kergesti äratuntavaks.
      II.   Teatavates liikmesriikides kasutatavad täiendavad denatureerimismeetodid
      
      
         Tšehhi Vabariik
      
      Hektoliitri absoluutse etanooli kohta üks järgmistest segudest:
      
                  1.
               
               
                  
                              —
                           
                           
                              0,4 liitrit lakibensiini,
                           
                        
                              —
                           
                           
                              0,2 liitrit petrooli,
                           
                        
                              —
                           
                           
                              0,1 liitrit tehnilist bensiini;
                           
                        
            
                  2.
               
               
                  
                              —
                           
                           
                              3 liitrit etüül-tert-butüüleetrit
                           
                        
                              —
                           
                           
                              1 liiter isopropüülalkoholi,
                           
                        
                              —
                           
                           
                              1 liiter pliivaba bensiini,
                           
                        
                              —
                           
                           
                              10 milligrammi fluorestseiini.
                           
                        
            
         Saksamaa
      
      Hektoliitri absoluutse etanooli kohta:
      Üks liiter ketoonisegu, mille koostis on järgmine:
      
                  —
               
               
                  95–96 massiprotsenti metüületüülketooni (MEK),
               
            
                  —
               
               
                  2,5–3 massiprotsenti metüülisopropüülketooni (3-metüül-2-butanoon),
               
            
                  —
               
               
                  1,5–2 massiprotsenti etüül-sec-amüülketooni (5-metüül-3-heptanoon)
               
            koos ühe grammi denatiooniumbensoaadiga.
      
         Eesti
      
      Hektoliitri absoluutse etanooli kohta:
      
                  —
               
               
                  3 liitrit atsetooni,
               
            
                  —
               
               
                  2 grammi denatooniumbensoaati.
               
            
         Iirimaa
      
      Alussegu koostamiseks segatakse järgmised komponendid:
      
                  —
               
               
                  90 mahuprotsenti etanooli,
               
            
                  —
               
               
                  9,5 mahuprotsenti puupiiritust,
               
            
                  —
               
               
                  0,5 mahuprotsenti toorpüridiini.
               
            Iga 10 hektoliitri alussegu kohta lisatakse:
      
                  —
               
               
                  3,75 liitrit mineraalset ligroiini (naftaõli),
               
            
                  —
               
               
                  1,5 grammi metüülvioletti.
               
            
         Märkus: alussegu komponendid puupiirituse ja toorpüridiini võib asendada 10 mahuprotsendi metanooliga.
      
         Kreeka
      
      Denatureerida on lubatud ainult halva kvaliteediga alkoholi (destillatsiooni eel- ja järeljooksud), mille alkoholisisaldus on vahemikus 93–96 mahuprotsenti.
      Vett sisaldava 93-mahuprotsendilise kontsentratsiooniga alkoholi hektoliitrile lisatakse järgmised ained:
      
                  —
               
               
                  2 liitrit metanooli,
               
            
                  —
               
               
                  1 liiter tärpentiniõli,
               
            
                  —
               
               
                  0,50 liitrit lambiõli,
               
            
                  —
               
               
                  0,40 grammi metüleensinist.
               
            20 °C juures peaks muutmata kujul lõpptoode saavutama alkoholisisalduse 93 mahuprotsenti.
      
         Itaalia
      
      Hektoliitri absoluutse etanooli kohta lisatakse järgmised komponendid:
      
                  —
               
               
                  125 grammi tiofeeni,
               
            
                  —
               
               
                  0,8 grammi denatooniumbensoaati,
               
            
                  —
               
               
                  3 grammi 25-massiprotsendilist punase värvaine CI Reactive Red 24 lahust,
               
            
                  —
               
               
                  2 liitrit metüületüülketooni (MEK).
               
            Denatureeritava etanooli etanoolisisaldus peab olema vähemalt 83 mahuprotsenti ja EÜ alkoholomeetriga mõõdetud alkoholisisaldus vähemalt 90 mahuprotsenti.
      Selleks et tagada, et segu kõik koostisosad on täielikult lahustuvad, tuleb denaturantsegu valmistada etanoolis, mille alkoholisisaldus on alla 96 mahuprotsendi, mõõdetuna EÜ alkoholomeetriga.
      Värvaine CI Reactive Red 24 lisamise eesmärk on anda tootele iseloomulik punane värvus, mille järgi saab kiiresti kindlaks teha toote kasutusotstarbe.
      
         Läti
      
      
                  1.
               
               
                  Hektoliitri absoluutse etanooli kohta, üks järgmistet segudest:
                  
                              a)
                           
                           
                              vähemalt:
                              
                                          —
                                       
                                       
                                          9 liitrit isopropüülalkoholi,
                                       
                                    
                                          —
                                       
                                       
                                          1 liiter atsetooni,
                                       
                                    
                                          —
                                       
                                       
                                          0,4 grammi metüleensinist, tümoolsinist või kristallvioletti;
                                       
                                    
                        
                              b)
                           
                           
                              vähemalt:
                              
                                          —
                                       
                                       
                                          3 liitrit metüülisobutüülketooni,
                                       
                                    
                                          —
                                       
                                       
                                          2 liitrit metüületüülketooni (MEK);
                                       
                                    
                        
                              c)
                           
                           
                              vähemalt:
                              
                                          —
                                       
                                       
                                          3 liitrit atsetooni,
                                       
                                    
                                          —
                                       
                                       
                                          2 grammi denatooniumbensoaati;
                                       
                                    
                        
                              d)
                           
                           
                              vähemalt 10 liitrit etüülatsetaati.
                           
                        
            
                  2.
               
               
                  Hektoliitri kuivatatud etüülalkoholi (veesisaldus kuni 0,5 %) kohta:
                  5–7 liitrit bensiini.
               
            
         Leedu
      
      Hektoliitri absoluutse etanooli kohta:
      
                  —
               
               
                  3 liitrit atsetooni,
               
            
                  —
               
               
                  2 grammi denatooniumbensoaati.
               
            
         Ungari
      
      Alkoholitooted sisaldavad nendes oleva puhta alkoholi koguse kohta vähemalt ühte järgmistest:
      
                  a)
               
               
                  2 massiprotsenti metüületüülketooni (MEK), 3 massiprotsenti metüülisobutüülketooni ja 0,001 massiprotsenti denatooniumbensoaati;
               
            
                  b)
               
               
                  1 massiprotsent metüületüülketooni (MEK) ja 0,001 massiprotsenti denatooniumbensoaati;
               
            
                  c)
               
               
                  2 massiprotsenti isopropüülalkoholi, 1 massiprotsent tert-butüülalkoholi ja 0,001 massiprotsenti denatooniumbensoaati.
               
            
         Malta
      
      Alussegu koostamiseks segatakse järgmised komponendid:
      
                  —
               
               
                  90 mahuprotsenti etanooli,
               
            
                  —
               
               
                  9,5 mahuprotsenti puupiiritust,
               
            
                  —
               
               
                  0,5 mahuprotsenti toorpüridiini.
               
            Iga 10 hektoliitri alussegu kohta lisatakse:
      
                  —
               
               
                  3,75 liitrit mineraalset ligroiini (naftaõli),
               
            
                  —
               
               
                  1,5 grammi metüülvioletti.
               
            
         Madalmaad
      
      Hektoliitri absoluutse etanooli kohta:
      Viis liitrit segu, mille koostis on järgmine:
      
                  —
               
               
                  60 mahuprotsenti metanooli,
               
            
                  —
               
               
                  20 mahuprotsenti atsetooni,
               
            
                  —
               
               
                  11 mahuprotsenti puskariõli (alkoholi destilleerimise kõrvalsaaduste kontsentraat),
               
            
                  —
               
               
                  8 mahuprotsenti vett,
               
            
                  —
               
               
                  0,5 mahuprotsenti metüületüülketooni (MEK),
               
            
                  —
               
               
                  0,5 mahuprotsenti formaliini (formaldehüüdi 37-massiprotsendiline vesilahus).
               
            
         Austria
      
      Hektoliitri absoluutse etanooli kohta:
      üks liiter ketoonisegu, mille koostis on järgmine:
      
                  —
               
               
                  95–96 massiprotsenti metüületüülketooni (MEK),
               
            
                  —
               
               
                  2,5–3 massiprotsenti metüülisopropüülketooni,
               
            
                  —
               
               
                  1,5–2 massiprotsenti etüül-sec-amüülketooni,
               
            koos 1 grammi denatiooniumbensoaadiga.
      
         Poola
      
      Hektoliitri absoluutse etanooli kohta, üks järgmistest segudest:
      
                  1.
               
               
                  0,75 liitrit ketoonisegu, mille koostis on järgmine:
                  
                              —
                           
                           
                              95–96 massiprotsenti metüületüülketooni (MEK),
                           
                        
                              —
                           
                           
                              2,5–3 massiprotsenti metüülisopropüülketooni,
                           
                        
                              —
                           
                           
                              1,5–2 massiprotsenti etüül-sec-amüülketooni,
                           
                        koos 0,25 liitri püridiinalustega.
               
            
                  2.
               
               
                  Üks liiter ketoonisegu, mille koostis on järgmine:
                  
                              —
                           
                           
                              95–96 massiprotsenti metüületüülketooni (MEK),
                           
                        
                              —
                           
                           
                              2,5–3 massiprotsenti metüülisopropüülketooni,
                           
                        
                              —
                           
                           
                              1,5–2 massiprotsenti etüül-sec-amüülketooni,
                           
                        koos 1 grammi denatiooniumbensoaadiga.
               
            
         Rumeenia
      
      Hektoliitri absoluutse etanooli kohta:
      
                  —
               
               
                  2 liitrit metüületüülketooni (MEK),
               
            
                  —
               
               
                  1 gramm denatooniumbensoaati,
               
            
                  —
               
               
                  0,2 grammi metüleensinist.
               
            
         Sloveenia
      
      Hektoliitri absoluutse etanooli kohta:
      
                  —
               
               
                  1 580 g isopropüülalkoholi,
               
            
                  —
               
               
                  790 g tert-butüülalkoholi,
               
            
                  —
               
               
                  0,79 grammi denatooniumbensoaati.
               
            
         Slovakkia
      
      Hektoliitri absoluutse etanooli kohta:
      
                  1.
               
               
                  
                               
                           
                           
                              3 liitrit metüülisobutüülketooni,
                           
                        
                               
                           
                           
                              2 liitrit metüületüülketooni (MEK),
                           
                        
                               
                           
                           
                              1 gramm denatooniumbensoaati,
                           
                        
                               
                           
                           
                              0,2 grammi metüleensinist;
                           
                        
            
                  2.
               
               
                  
                               
                           
                           
                              1,5 liitrit tehnilist bensiini,
                           
                        
                               
                           
                           
                              1,5 liitrit petrooli,
                           
                        
                               
                           
                           
                              2 grammi denatooniumbensoaati.
                           
                        
            
         Soome
      
      Hektoliitri absoluutse etanooli kohta, üks järgmistest segudest:
      
                  1.
               
               
                  
                               
                           
                           
                              2 liitrit metüületüülketooni (MEK),
                           
                        
                               
                           
                           
                              3 liitrit metüülisobutüülketooni;
                           
                        
            
                  2.
               
               
                  
                               
                           
                           
                              2 liitrit atsetooni,
                           
                        
                               
                           
                           
                              3 liitrit metüülisobutüülketooni.
                           
                        
            
         Rootsi
      
      Hektoliitri absoluutse etanooli kohta:
      
                  —
               
               
                  3 liitrit metüülisobutüülketooni,
               
            
                  —
               
               
                  2 liitrit metüületüülketooni (MEK).
               
            
         Ühendkuningriik
      
      Alussegu koostamiseks segatakse järgmised komponendid:
      
                  —
               
               
                  90 mahuprotsenti etanooli,
               
            
                  —
               
               
                  9,5 mahuprotsenti puupiiritust,
               
            
                  —
               
               
                  0,5 mahuprotsenti toorpüridiini.
               
            Iga 10 hektoliitri alussegu kohta lisatakse:
      
                  —
               
               
                  3,75 liitrit mineraalset ligroiini (naftaõli),
               
            
                  —
               
               
                  1,5 grammi metüülvioletti (C.I. nr 42555).